ΓΡΑΠΤΗ ΕΡΩΤΗΣΗ E-3000/02

υποβολή: Sir Robert Atkins (PPE-DE), Guido Bodrato (PPE-DE)και Malcolm Harbour (PPE-DE) προς την Επιτροπή

(23 Οκτωβρίου 2002)

Θέμα: Αθέμιτος ανταγωνισμός στην αγορά σκραπ αλουμινίου

Λαμβάνονταςπόψη την κοινοποίηση της OEA (Ευρωπαϊκή Ένωση Παραγωγών Αλουμινίου εξ Αναπτύξεως), μία ένωση που συγκεντρώνει περίπου 175 εταιρίες οι οποίες το 2001 παρήγαγαν γύρω στους 2 290 000 τόνους αλουμινίου· εκτιμώντας ότι το σκραπ αλουμινίου έχει περίπου το ίδιο ειδικό βάρος στις παγκόσμιες χρηματιστηριακές αγορές· λαμβάνονταςπόψη ότι η Ρωσία και η Ουκρανία δεν έχουν ευθυγραμμισθεί με τις τάσεις της παγκόσμιας χρηματαγοράς επειδή η Ουκρανία επέβαλε το 2000 καθολική απαγόρευση στις εξαγωγές σκραπ αλουμινίου ενώ η Ρωσία επέβαλλε όλο καιψηλότερους δασμούς με αποτέλεσμα να καταστεί ασύμφορος για τους ευρωπαίους παραγωγούς ο ανεφοδιασμός από τις αγορές αυτές και να δημιουργηθεί μία εκ των πραγμάτων κατάσταση αθέμιτου ανταγωνισμού. Οι παραγωγοί από την Ουκρανία βρίσκουν στην εσωτερική τους αγορά σκραπ αλουμινίου σε χαμηλό κόστος και έτσι δεν αντιμετωπίζουν καμιάς μορφής ανταγωνισμό. Πρέπει επίσης να τονισθεί ότι τα κράματα αλουμινίου που παράγονται στη Ρωσία και την Ουκρανίαπόκεινται σε δασμό ύψους 6 % όταν εισάγονται στην Ευρωπαϊκή Ένωση.

Συμμεριζόμενοι την εύλογη ανησυχία της ΟΕΑ ερωτάται η Επιτροπή τι αντισταθμιστικά μέτρα προτίθεται να λάβει για να τερματισθεί αυτή η σοβαρή κατάσταση αθέμιτου ανταγωνισμού·

Δεν κρίνεται σκόπιμο να αρθούν τα εμπόδια που θέτει η Ρωσία (δασμός 30 %) και η Ουκρανία στο εμπόριο σκραπ ή να εξομοιωθούν οι δασμοί με τους ισχύοντες για τις εισαγωγές του τελικού προϊόντος στις αγορές της ΕΕ (δασμός 6 %) ή, κατ' ανάλογο τρόπο με ό,τι έπραξαν οι ΗΠΑ, να θεσπιστεί δασμός 100 % στις εισαγωγές κραμάτων αλουμινίου για έγχυση σε καλούπια τα οποία παρήχθησαν στην Ουκρανία και τη Ρωσία·

Απάντηση του κυρίου Lamy Εξ ονόματος της Επιτροπής

(23 Δεκεμβρίου 2002)

Η Επιτροπή συμμερίζεται τις ανησυχίες τις οποίες εξέφρασαν τα αξιότιμα μέλη σε ότι αφορά τις συνέπειες στρέβλωσης του ανταγωνισμού που επέρχονται με τους περιορισμούς στην εξαγωγή απορριμμάτων μη σιδηρούχων μετάλλων, τους οποίους επιβάλλουν η Ρωσία και η Ουκρανία.

Ο ρωσικός εξαγωγικός δασμός στα απορρίμματα σιδηρούχων μετάλλων, ο οποίος αρχικά καθορίστηκε σε 10 % το 1999, αυξήθηκε προοδευτικά και σήμερα φτάνει στο 50 %. Το αποτρεπτικό επίπεδο του δασμού αυτού είχε βεβαίως ως συνέπεια την ισχυρή μείωση του όγκου των ρωσικών εξαγωγών των εν λόγω απορριμμάτων, αντικρούοντας έτσι το δημοσιονομικό επιχείρημα που προέβαλαν οι ρωσικές αρχές για να δικαιολογήσουν τον δασμό αυτό. Με αυτόν, οι ρώσοι παραγωγοί δύνανται να αγοράσουν τις δευτερογενείς πρώτες ύλες στην εγχώρια αγορά σε τιμές σαφώς χαμηλότερες από αυτές της διεθνούς αγοράς. Χάρη σ' αυτό το πλεονέκτημα, τα κατεργασμένα ή ημικατεργασμένα προϊόντα τους καταλαμβάνουν μια ιδιαίτερα ανταγωνιστική θέση στις αγορές των τρίτων χωρών.

Αυτό το θέμα των ρωσικών εξαγωγικών δασμών αποτελεί ένα από τα σημεία κλειδί της ημερήσιας διάταξης των διμερών εμπορικών συζητήσεων· συζητήθηκε κυρίως με την ευκαιρία της πρόσφατης επιτροπής συνεργασίας Ένωσης/Ρωσίας, που έγινε στις Βρυξέλλες στις 23 Οκτωβρίου 2002. Επί πλέον, ένα από τα κοινοτικά αιτήματα πουποβλήθηκε στο πλαίσιο των ενταξιακών διαπραγματεύσεων της Ρωσίας στον Παγκόσμιο Οργανισμό Εμπορίου (ΠΟΕ) αφορά την κατάργηση των εξαγωγικών δασμών.

Παρόμοια κατάσταση παρατηρείται με την Ουκρανία, η οποία, από τον Αύγουστο του 2002 απαγορεύει την εξαγωγή απορριμμάτων μη σιδηρούχων μετάλλων, επίσημα για την καταστολή των εγκληματικών ενεργειών οι οποίες χαρακτηρίζουν τον τομέα απορριμμάτων σιδηρούχων μετάλλων στην Ουκρανία.

Η Επιτροπή θεωρεί ότι το εν λόγω μέτρο της Ουκρανίας, το οποίο δεν συνοδεύεται από αντίστοιχα μέτρα σε εγχώριο επίπεδο, συνιστά καταφανή παραβίαση των διατάξεων της διμερούς συμφωνίας εταιρικής σχέσης και συνεργασίας.

Και στις δύο περιπτώσεις, η Επιτροπή θαπερασπισθεί τα κοινοτικά συμφέροντα, σεβόμενη με τον τρόπο αυτό τις ανειλημμένεςποχρεώσεις, και, ενδεχομένως, τις διαδικασίες επίλυσης των διαφορών που προβλέπονται στις αντίστοιχες συμφωνίες εταιρικής σχέσης και συνεργασίας.

Στο παρόν στάδιο, δεν συμφωνεί επομένως με τηνπόδειξη ορισμένων εμπορευόμενων να επιβληθούν μονομερώς επιπρόσθετοι τελωνιακοί δασμοί, πλέον του κοινοτικού τελωνιακού δασμού 6 %, ο οποίος επιβάλλεται στις εισαγωγές ακατέργαστου καταγωγής Ρωσίας και Ουκρανίας.